**BIOGRAFI**

**ALLORA & CALZADILLA**

Allora & Calzadilla (Allora f. 1974, USA og Calzadilla f. 1971, Cuba)

I mere end tyve år har Jennifer Allora og Guillermo Calzadilla udviklet deres stadigt ekspansive og eksperimenterende kunstneriske oeuvre. De udfolder sig inden for genrerne skulptur, performance, video, lyd og fotografering og gerne i forskellige kombinationer af disse med det sigte at skabe et billede af nutidens geopolitiske situation, vores kulturhistorie samt at vække mindelser om en fjern historisk tid gennem arkæologien. Den bærende del af deres kunstneriske forskning er derfor forankret i en undersøgelse af sproget og materialets potentiale for at afdække disse strukturer, samtidigt med at de ønsker at resonere de strukturelle og narrative konventioner, der præger vores tid. Allora & Calzadilla har studeret den kollektive tegnings flygtige karakter i projektet med monumentale stifter af kridt under Biennial de Lima i Peru (Kalk [Lima], 1998-2002); de har indsamlet indtryk efter den koloniale, nationalistiske og militære vold på befolkningsgrupper og landskaber i Vieques i Puerto Rico (Landmark, 2001-2002); og de har undersøgt resonansen i at spille, omforme og kombinere musik fra forskellige tidspunkter i historien, som i udstillingsprojekterne, *Clamor* (2006), *Stop, Repair, Prepare*:*: Variations on Ode to Joy for a Prepared Piano* (2008) og *Raptor's Rapture* (2012). Deres arbejde inviterer publikum til at skabe en ny og personlig betydning i værket ved at skabe plads til flere niveauer af læsninger, både en bogstavelig, metaforisk, og politisk. Samtidigt forsøger de at skabe en oplevelsesmæssig begivenhed, der forøger sin æstetiske sensibilitet ved at invitere sit publikum ind i værket som deltager eller medskaber.

Jennifer Allora har en BA fra University of Richmond i Virginia (1996), og en MA fra Massachusetts Institute of Technology (2003); Guillermo Calzadilla tog en BFA fra Escuela de Artes Plásticas i San Juan, Puerto Rico (1996) samt en MFA fra Bard College (2001). Siden Allora & Calzadilla begyndte deres samarbejde i 1995, har de opnået at blive udtaget til de prestigefyldte udemærkninger ved Hugo Boss Prize (2006) og Nam June Paik Award (2006). De er modtagere af flere andre priser, herunder Gwangju Biennial Prize (2004); Penny McCall Foundation Grant (2003); Joan Mitchell Foundation Grant (2002) og Cintas Fellowship (2002-2001).

Deres mest signifikante udstillinger omfatter: *Puerto Ricas Light* (Cueva Vientos), kommissioneret af DIA Art Foundation i Guayanilla /Penuelas Puerto Rico (2015); *Intervaller* på Philadelphia Museum of Art and the Fabric Workshop and Museum i Philadelphia, USA (2014); *Fejllinjer* på Fondazione Nicola Tussardi i Palazzo Cusani Milano, Italien (2013); *Gloria* til den Amerikanske Pavillon på den 54. Venedig Bienniale i Venedig, Italien (2011); *Performance 9: Allora & Calzadilla* på MoMA i New York (2010); *Allora & Calzadilla* på The National Museum of Art, Architecture and Design i Oslo, Norge (2009); Stop, Repare, Prepare: *Variations on Ode to Joy for a Prepared Piano* på Haus der Kunst München i München, Tyskland (2008); *Never Mind that Noise you Heard* på Stedelijk Museum i Amsterdam, Holland (2008); *Clamor* på Serpentine Gallery i London, England (2007); Allora & Calzadilla i Kunsthalle Zürich i Zürich, Schweiz (2007); *Wake Up*, The Renaissance Society at The University of Chicago i Chicago, USA (2017); *Jennifer Allora & Guillermo Calzadilla* på Stedelijk Museum voor Actuele Kunst, SMAK (2006) og *Land Mark* på Palais de Tokyo iParis, Frankrig (2006).

Herudover har deres kunstneriske projekter været en del af flere større gruppeudstillinger på institutioner som: Centre Pompidou i Paris, Frankrig (2014); Solomon R. Guggenheim Museum i New York, USA (2014); Muséum national d'Histoire naturelle i Paris, Frankrig (2013); Museo de Arte Contemporáneo de Castilla y León MUSAC i León, Spanien (2011); Princeton University Art Museum i Princeton, USA (2010); Power Plant, i Toronto, Canada (2010); Aspen Art Museum i Aspen, USA (2010); Museu de Arte Moderna de São Paulo, i Brasilien (2009); The New Museum i New York, USA, Museo d'arte Moderna e Contemporaneo MUSEION i Bolzano, Italien (2008); Cincinnati Contemporary Arts Center i Cincinnati, USA; Smith College i Northampton, USA (2007); Mori Art Museum i Tokyo, Japan (2007); Grand Palais i Paris, Frankrig (2006), Hamburger Bahnhof Museum i Berlin, Tyskland (2006), med flere.

Kunstnerduoen har deltaget i internationale biennaler, såsom den 56. og 51. Venedig Biennale, Biennale di Venezia International Art Exhibition i Venedig, Italien (2015-2005); den 10. og 7. Gwangju Biennale i Gwangju, Sydkorea (2014-2008), den 9. og 6. Mercosul Biennial i Porto Alegre, Brasilien (2013 og 2007); den 30. Ljubljana Biennial of Graphic Arts i Ljubljana Slovenien (2013); dOCUMENTA (13) i Kassel, Tyskland (2012), den 12. og 10. Istanbul Biennale i Istanbul, Tyrkiet (2011 og 2007); den 29. og 14. Biennial de São Paulo i São Paulo, Brasilien (2010 -1998); den 16. Biennale of Sydney i Sydney, Australien (2008); den 9. Biennale de Lyon i Lyon, Frankrig (2007); den 1. og 2. Moscow Biennale of Contemporary Art i Moskva, Rusland (2005-2007); den 8. Sharjah Biennial i Sharjah, De Forenede Arabiske Emirater (2007), Whitney Biennial 2006 på Whitney Museum, New York (2006); den 2. Guangzhou Triennial på Guangdong Museum of Art i Guangzhou, Kina (2005); den 6. Dakar Biennial i Dakar, Senegal (2004); IIIBiennial Iberoamericana i Lima, Peru (2002), og VII Biennial de la Habana I Havana, Cuba (2000).

Allora & Calzadilla bor og arbejder i San Juan, Puerto Rico.